L-Assoċjażżjoni tal-Iżviluppaturi Maltin, l-MDA ikkundannat bla riżerva l-allegat tfiegħ tal-ħaddiem fuq il-bankina fi triq fil-Mellieħa wara li waqa' għoli ta' żewg sulari fuq sit tal-kostruzzjoni. L-MDA, fi stqarrija l-Erbgħa qalet li dan l-aġir qed jitfa' dell ikrah fuq l-industrija u kkonfermat li l-kuntrattur tas-sit li fuqu kien jaħdem il-ħaddiem involut fl-inċident, Glen Farrugia, la hu u lanqas qatt ma kien membru tal-assoċjazzjoni. Ħaddiem tal-kostruzzjoni mweġġa' jinstab mitluq fuq bankina Qalet ukoll li meta kien sar eżerċizzju sabiex jiġu elenkati l-kuntratturi li joperaw f'Malta lanqas kien irreġistra bħala kuntrattur. L-MDA qalet li hi dejjem saħqet illi s-saħħa u s-sigurta tal-impjegati fuq is-siti ta' kostruzzjoni huma ta' importanza kbira minħabba l-periklu li jġib miegħu in-natura tax-xogħol tagħhom. L-inċident jenfasizza l-ħtieġa li jiġu indirizzati r-razziżmu u l-isfruttament tal-ħaddiema – NCPE Il-Kummissjoni Nazzjonali għall-Promozzjoni tal-Ugwaljanza, l-NCPE enfasizzat l-importanza li jiġi indirizzat ir-razziżmu fis-soċjetà u miġġieled l-isfruttament tal-ħaddiema fil-forom kollha tagħha, sabiex il-ħaddiema kollha f'Malta jkunu jistgħu jgawdu kundizzjonijiet tax-xogħol deċenti u trattament ġust. Filwaqt li qalet li tinsab ixxukkjata b'dan il-każ, fi stqarrija li ħarġet l-Erbgħa awgurat li ssir ġustizzja. "L-inċident tat-Tlieta seħħ fl-isfond ta' attitudnijiet u diskorsi diskriminatorji lejn persuni li ġejjin minn ċerti kulturi u nazzjonalitajiet, xi ħaġa li twassal biex dawn jiġu sottovalutati u għaldaqstant stmati b'mod inġust," kompliet l-istqarrija. Kompliet tgħid li hemm bżonn sforz proattiv mill-politiċi, l-awtoritajiet tal-Gvern, l-għaqdiet tal-ħaddiema u s-soċjetà inġenerali biex dawn il-ħaddiema ma jiġux emarġinati u ma jħossuhomx bla vuċi minħabba l-kulur tal-ġilda, l-isfond kulturali, l-etniċità jew in-nazzjonalità tagħhom. Barra minn hekk, l-NCPE enfasizzat l-importanza li jiġi żgurat li l-ħaddiema barranin f'Malta jkollhom aċċess għal permessi tax-xogħol adegwati li jippermettulhom jaħdmu regolarment u jagħtuhom is-setgħa jirrappurtaw każijiet ta' sfruttament u trattament ħażin. Dak li ġara lbieraħ juri livell baxx tal-kuntratturi – periti Ħaddiema barranin għandhom ikunu protetti minn trattament inuman – Żminijietna Intant, Żminijietna – Leħen ix-Xellug ingħaqdet mal-organizzazzjonijiet u għaqdiet mis-soċjetà ċivili u esprimiet it-tħassib tagħha dwar il-każ. Wissiet "li l-liġijiet għandhom jiġu infurzati sabiex il-ħaddiema barranin ikunu protetti minn trattament inuman." Fi stqarrija maħruġa l-Erbgħa, qalet ukoll kif il-ħaddiema immigranti huma l-aktar esposti għal abbuż bħal dan u li temmen li "liċenzja tan-negozju għandha tiġi rtirata jekk il-kumpanija tinqabad timpjega ħaddiema illegalment." Żminijietna saħqet kif Jobs Plus għandha tgħin lill-immigranti biex ikunu indirizzati problemi ta' impjieg illegali u li persuni bi status ta' refuġjat mogħti minn pajjiż partikolari tal-UE għandhom jitħallew jaħdmu f'pajjiż ieħor tal-UE, biex jitnaqqsu l-'impjiegi illegali' tal-immigranti. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_615ae8fe517a8_rand.td-a-rec-img{text-align:left}.td_uid_3_615ae8fe517a8_rand.td-a-rec-img img{margin:0 auto 0 0}